God se wil geskied 'in die hemel, net so ook op die aarde' | 4windkoinonia
← 'Jy mag die bokkie nie kook in sy moeder se melk nie'
Gee aan 'elkeen wat jou iets vra…' →
God se wil geskied 'in die hemel, net so ook op die aarde'
Posted on Januarie 30, 2018	by 4windkoinonia
God is in beheer van alles. Hy is aan die begin van die dag, en op die einde van die dag, nog steeds die Een wat alles in almal "werk volgens die raad van Sy wil":
Gebed se belangrike doel is om te leer dat God se wil geskied altyd "soos in die hemel net so ook op die aarde"…
Mat 6:10 laat u koninkryk kom; laat u wil geskied, soos in die hemel net so ook op die aarde;
God se wil geskied ALTYD en ons as mens leer elke dag daardie les op die harde manier. En tog wil ons weer môre probeer om ons wil te laat geskied. Nee, die wil van die "aarde" (mens) kan nie God se wil beinvloed of verander nie. Wat in die hemel besluit word, gebeur presies net so op die aarde – vanaf dag een. Dit is regte manier om alles te sien wat in ons eie lewe en in die lewe van almal op die aarde gebeur.
Die hemel word altyd eerste genoem om die lynfunksie en protokol, ook in terme van opdragte, duidelik te maak:
Hand 4:24 En toe hulle dit hoor, het hulle eendragtig die stem tot God verhef en gesê: Here, U is die God wat die hemel en die aarde en die see en alles wat daarin is, gemaak het,
Die vertalers van ons Afrikaanse Bybel, soos ook in baie Engelse vertalings, kon net nie hierdie orde in die volgende verse regkry nie want hulle dink andersom – hulle plaas die aarde voor die hemel:
Mat 18:18-20 Voorwaar Ek sê vir julle, alles wat julle op die aarde bind, sal in die hemel gebonde wees; en alles wat julle op die aarde ontbind, sal in die hemel ontbonde wees. 19 Weer sê Ek vir julle: As twee van julle saamstem op die aarde oor enige saak wat hulle mag vra, dit sal hulle ten deel val van my Vader wat in die hemele is. 20 Want waar twee of drie in my Naam vergader, daar is Ek in hul midde.
Uit hierdie vertaling klink dit asof God na ons luister en op ons wag om iets te sê, en dan spring Hy aan die werk. Dit klink asof ons God kan voorskryf en Hy dan soos ons dienskneg Sy werk doen. Sommige kinderagtiges is selfs baie ontsteld as God dan anders optree soos hulle wou hê Hy moet doen. Hulle gooi dan behoorlik hul speelgoed rond. God is dan in groot moeilikheid! Verkeerd! God word nie rondgestuur deur mens nie en Hy doen nie die wil van mense nie.
Joh 9:31 En ons weet dat God nie sondaars verhoor nie; maar as iemand godvresend is en Sy wil doen, dié verhoor Hy.
Die aarde skryf nie voor aan die hemel nie. Nee, dit is in die hemel waar alle besluite geneem word voor ons as mens dit uitvoer. Hierdie vertaling sê dit baie beter:
(CLV) "Verily, I am saying to you, Whatsoever you should be binding on the earth shall be those things having been bound in the heavens…
(EMTV) Assuredly I say to you, whatever you bind on earth shall have been bound in heaven, and whatever you loose on earth shall have been loosed in heaven.
(LITV) Truly I say to you, Whatever you bind on the earth will be, having been bound in Heaven. And whatever you loose on the earth will be, having been loosed in Heaven.
(MKJV) Truly I say to you, Whatever you shall bind on earth shall occur, having been boundin Heaven; and whatever you shall loose on earth shall occur, having been loosed in Heaven.
Die onsigbare dinge van God, die dinge in die hemel, BEPAAL en BEWERKSTELLIG alle dinge in die sigbare wêreld, en veral as ons bid moet ons dit in gedagte hou:
Hier is nog 'n vers wat deur sommige gebruik word om te sê dat God aan ons die toestemming gee om aan Hom voor te skryf wat Hy moet doen:
Mense lees die woorde "command ye me" as toestemming om aan God opdragte te gee! Absurd weereens. Die vertalers van die King James weergawe, en baie ander vertalings, het die vraagteken weggelaat op die einde van daardie sin in vers 11 van Jesaja 45. Hier is 'n paar vertalings wat die oorspronklike Hebreeus en God se denke hier reg vertaal het:
(LITV) So says Jehovah, the Holy One of Israel, and the One who formed him, Do you ask Me of the things to come? Do you give command to Me about My sons, and about the work of My hands?
God vra 'n belangrike vraag aan die arrogante mense wat dink dat Hy hulle dienskneg is wat rondgestuur kan word. Verbeel jou…net die uitlaat van 'n vraagteken en die mense maak sommer 'n valse leerstelling daaruit!!!
Luister gerus na jou eie gebed volgende keer. Hoeveel keer klink ons gebede of ons net opdragte aan God gee?
"…Vader seën my….my geliefdes…my hond…my kat…"
"…Vader dink aan…"
"…Vader wees saam met…"
Dit is alles reg om God te erken as die Gewer van alles, maar daar is 'n groot probleem as ons op ons gemak sit en net opdragte gee en nie weet hoe God alles bewerkstellig VIR SY DOEL nie!
Onthou die mense aan Sy linkerhand wie net gepraat en niks gedoen het nie:
Mat 25:41-45 Dan sal Hy ook vir dié aan sy linkerhand sê: Gaan weg van My, julle vervloektes, in die ewige vuur wat berei is vir die duiwel en sy engele. 42 Want Ek het honger gehad, en julle het My nie te ete gegee nie; Ek het dors gehad, en julle het My nie te drinke gegee nie. 43 Ek was 'n vreemdeling, en julle het vir My nie herberg gegee nie; naak, en julle het My nie geklee nie; siek en in die gevangenis, en julle het My nie besoek nie. 44 Dan sal hulle Hom ook antwoord en sê: Here, wanneer het ons U honger gesien of dors of 'n vreemdeling of naak of siek of in die gevangenis, en U nie gedien nie? 45 Dan sal Hy hulle antwoord en sê: Voorwaar Ek sê vir julle, vir sover julle dit nie gedoen het aan een van hierdie geringstes nie, het julle dit aan My ook nie gedoen nie.
Onthou ook die mense wat selfs gedoen het, maar alles vir hul eie eer:
Hierdie mense het God as die Dienskneg gesien op die verkeerde manier. Ja, God wil hê ons moet Hom in alles eer, maar meer as dit is dat Hy wil hê dat ons moet sien dat niks buite Sy wil kan gebeur nie en dat Hy persoonlik VOLLE verantwoordelikheid neem.
Ons leef regtig van ELKE Woord van God en ons DOEN elke woord van God – die probleem is ons kan dit nie sien in ons tyd van geestelike hoogmoed en blindheid – ons dink dat ons dade, en ook die dinge wat ons nie doen nie, afhanklik is van ons "vrye" wil:
As ons die dag iets goed doen, dan wil ons vir ander preek en aan almal wys hoe goed ons is!!!
"Julle moet DOEN soos ek doen…"
"Kyk my geloof…"
"Kyk my vrugte…"
"Kyk my werke…"
Ons moet die gedagte prysgee wat ons laat dink dat God en die wêreld om ons draai en hulle daar is om ons te bevredig. God vra aan hierdie arrogante mense of hulle regtig glo dat hulle aan Hom kan voorskryf!!! Dit is hoe ons verkeerd bid!
Jak 4:3 Julle bid en julle ontvang nie, omdat julle verkeerd bid, om dit in julle welluste deur te bring.
As ons God dien met hierdie gedagtes, dan is ons oorgegee aan ons eie drekgode en die Here sal ons ook dan "seën" volgens ons eie drekgedagtes:
Eseg 14:1-4 Daarop het manne uit die oudstes van Israel na my gekom en voor my gaan sit. 2 Toe het die woord van die HERE tot my gekom en gesê: 3 Mensekind, hierdie manne het hulle drekgode in hulle hart opgeneem en die struikelblok tot hulle ongeregtigheid voor hulle aangesig neergesit—sou Ek My dan werklik deur hulle laat raadpleeg? 4 Daarom, spreek met hulle en sê vir hulle: So spreek die Here HERE: Elke man uit die huis van Israel wat sy drekgode in sy hart opneem en die struikelblok tot sy ongeregtigheid voor sy aangesig neersit en na die profeet toe kom—Ek, die HERE, sal hom daarvolgens, volgens die menigte van sy drekgode, antwoord gee;
As God ons oorgee aan ons drekgode van vlees, en ons dan "seën", dan is ons in die diepste donkerte en ons kan dit nie eens sien nie. Hierdie "seën" kom neer op die geestelike konsep van om die offer vet te maak vir die slagpale:
Die mens is God se skepsel en God is in TOTALE beheer – Hy laat alles gebeur presies op tyd en 100% volgens Sy WIL. Hier is Jesaja 45 vers 11 en 12 in 'n Afrikaanse weergawe wat die konteks baie beter uitdruk….
Jes 45:11-12 So sê die HERE, die Heilige van Israel en sy Formeerder: Vra My aangaande die toekomstige dinge; vertrou my seuns en die werk van my hande aan My toe! 12 Ek het die aarde gemaak en die mens daarop geskape; Ek—my hande het die hemel uitgespan, en Ek het aan sy ganse leërskare bevel gegee.
Dit is dus veral deur gebed waar ons leer om daardie wil van God te eerbiedig en in ootmoedigheid na God te kom.